
Plan for legetenesta i Vinje kommune 2026–2029
Ei berekraftig, stabil og framtidsretta legeteneste for alle innbyggjarar

[bookmark: _Toc209463617]1. Føreord
Legetenesta er ein av grunnpilarane i det kommunale tenesteapparatet og heilt avgjerande for å ivareta innbyggjarane si helse og velferd. Denne planen for legetenesta i Vinje kommune er eit temadokument under Kommunedelplan Helse og meistring 2023–2029. 
Målet er å sikre ei berekraftig, stabil og fagleg sterk legeteneste som bidreg til livskvalitet og meistring for alle innbyggjarar. Planen peikar særleg på utfordringar knytt til rekruttering av legar, drift og organisering av utekontor, og til det auka ansvaret for leiing og kvalitet i tenestene.
Visjon: 
Me skal byggje Noregs fremste distriktslegeteneste – med nærleik, tid til pasienten og høg fagleg kvalitet.

[bookmark: _Toc1033022234][bookmark: _Toc209463618]2. Rammer for planen
[bookmark: _Toc515234281][bookmark: _Toc209463619]2.1 Føremål og omfang
Føremålet med planen for legetenesta er å kartleggje noverande og framtidige behov for legetenester i Vinje kommune. Planen skal sikre at kommunen tilbyr ei forsvarleg, framtidsretta og samanhengande legeteneste i tråd med gjeldande lover, forskrifter og nasjonale føringar.  
Planen skal gje ei heilskapleg oversikt over legetenestene i kommunen og danne grunnlag for å dimensjonere og fordele legeressursane på best mogleg måte. Han skal  òg vere eit verktøy for kvalitetsforbetring, utviklingsarbeid og prioriteringar i tenesta. 
Vidare peikar planen på konkrete tiltak for å møte framtidige utfordringar -særleg innan rekruttering og stabilisering av legar og anna helsepersonell, leiing og  kvalitetsarbeid, samt beredskap. 
Planen er forankra i nasjonalt lov- og avtaleverk samt i kommunale mål og strategiar. Han skal fungere som eit avgjerdsgrunnlag for både politiske og administrative prosessar. 
Planperioden gjeld frå 2026 til 2029, og planen skal reviderast kvart fjerde år for å sikre oppdatert retning og samsvar med utviklinga i helsetenestene.

[bookmark: _Toc1656076124][bookmark: _Toc209463620]2.3 Lovgrunnlag og føringar
Planen tek utgangspunkt i gjeldande helselovverk og nasjonale føringar. Kommunen er gjennom lov om kommunale helse- og omsorgstenester (§§ 3-1 og 3-2) pålagd å syte for nødvendige legetenester til alle som oppheld seg i kommunen. Dette omfattar både allmennlegeteneste (fastlegeordning) og «øyeblikkeleg hjelp» (legevakt). 
Innbyggjarane sin rett til fastlege er slått fast i pasient- og brukarrettslova § 2-1c, medan forskrift om fastlegeordninga presiserer kommunens ansvar for å leggje til rette for eit tilstrekkeleg tal fastlegar og forsvarleg listelengd. 
Vidare legg helsepersonellova og forskrift om leiing og kvalitetsforbetring føringar for at tenestene skal vere forsvarlege og ha systematisk kvalitetsarbeid. Kommunen skal òg ivareta lovpålagde oppgåver innan samfunnsmedisin og beredskap. 
· Folkehelselova og forskrift om helsestasjon- og skulehelsetenesta pålegg kommunen å drive førebyggjande helsearbeid. 
· Smittevernlova krev at kommunen har smittevernlege (kommuneoverlege) og oppdatert smittevernplan. 
· Helseberedskapslova og kommunal beredskapsplikt føreset at kommunen har planverk for kriser og katastrofar, inkludert pandemiar. 
· Akuttmedisinforskrifta stiller krav til forsvarleg organisering av legevakt og at alle førespurnader vert handterte av kvalifisert helsepersonell med naudsynt avgjerdsstøtte.

På nasjonalt nivå har fleire meldingar og planar vore viktige for denne planen, mellom anna Handlingsplan for allmennlegetenesta (2020–2024), Meld. St. 11 (2020–2021) Kvalitet og pasientsikkerheit 2019, og ulike opptrappingsplanar innan psykisk helse og eldreomsorg.
I tillegg er kommunen bunden av sentrale avtalar, mellom anna ASA 4310 (rammeavtale mellom KS og Den norske legeforening) og SFS 2305 (særavtale for legar og turnuslegar i kommunehelsetenesta).
Sentrale lover, forskrifter og avtalar:
· Lov om kommunale helse- og omsorgstenester
· Pasient- og brukarrettslova
· Helsepersonellova
· Folkehelselova
· Smittevernlova
· Helseberedskapslova
· Psykisk helsevernlova
· Akuttmedisinforskrifta
· Forskrift om fastlegeordninga i kommunane
· Forskrift om helsestasjon- og skulehelsetenesta
· Forskrift om leiing og kvalitetsforbetring i helse- og omsorgstenestene
· ASA 4310 og SFS 2305 (KS–Den norske legeforeininga)

Plan for legetenesta skal òg bidra til å oppfylle føremålet i fastlegeforskrifta § 1:
 «Formålet med fastlegeordninga er å sikre at alle får nødvendige allmennlegetenester av god kvalitet til rett tid, og at personar busette i Noreg får ein fast allmennlege å forhalde seg til.»


Kommunen sine plikter innan legetenesta
Vinje kommune er gjennom lov- og avtaleverk pålagd å sikre:





[bookmark: _Toc1145878772][bookmark: _Toc209463621]3. Organisering av legetenesta i Vinje kommune
Vinje er ein distriktskommune med om lag 3 890 innbyggjarar og stor geografisk utstrekning. Dette gjev særskilde krav til organisering, beredskap og tilgjengelegheit i legetenestene.
Legetenesta omfattar fleire funksjonar:
· Fastlegeordninga, som er grunnpilaren i tenesta og sikrar kontinuerleg legetilbod for innbyggjarane.
· Legevakt, organisert i samarbeid med Tokke kommune, lokalisert i Åmot og bemanna heile året.
· Institusjonslegefunksjonar, med ansvar for tilsyn ved sjukeheim og omsorgssenter.
· Helsestasjons- og skulehelsetenesta, der ein fastlege har ei fast stillingsbrøk til oppfølging av born og unge.
· Samfunnsmedisinske oppgåver, inkludert smittevern, folkehelse, miljøretta helsevern og medisinskfagleg rådgiving, ivaretekne av kommuneoverlegen.
Legetenesta er plassert i verksemda Helse og førebygging, som ligg i tenesteområde for Helse og meistring. Kommunalsjef for helse og meistring har det overordna ansvaret for kommunalområdet.
Verksemdsleiar for Helse og førebygging har det operative og strategiske ansvaret for verksemda, medan avdelingsleiar for legetenesta har ansvar for dagleg drift, personal-, økonomi og fag. 
Kommuneoverlegen har ei særskilt og uavhengig rolle som medisinskfagleg rådgivar.
                                                
[bookmark: _Toc209463622]3.1 Leiing og ansvar
Legetenesta har fleire leiarroller som til saman skal sikre både fagleg kvalitet, god ressursstyring og samanheng i tenestene:
· Verksemdsleiar for helse og førebygging
Har det overordna ansvaret for verksemda, inkludert økonomi, personal-, fag og drift.
· Avdelingsleiar for legetenesta
Har dagleg ansvar for drift, personalforvaltning, økonomi og rapportering. Avdelingsleiaren har òg eit særskilt ansvar for å leggje til rette for rekruttering, kompetanseutvikling og kvalitetsarbeid.
· Fagleiar
Rolla er etablert for å styrke fagleg støtte og utvikling internt i legetenesta. Fagleiar bidreg til kvalitetsarbeid, rettleiing og fagleg koordinering mellom tilsette i legetenesta. Fagleiar bidreg i drift ved behov.
· Kommuneoverlege
Er medisinskfagleg rådgivar for kommunen og har lovpålagde oppgåver innan smittevern, folkehelse, miljøretta helsevern og beredskap. Kommuneoverlegen har ei uavhengig rolle når det gjeld medisinskfaglege vurderingar, men er organisatorisk plassert i kommunalsjef for helse og meistring sin stab.
Samla sett krev leiinga kontinuerleg koordinering for å balansere dagleg drift med fagleg utvikling, rekruttering, kvalitetsforbetring og beredskap.

[bookmark: _Toc2085773830][bookmark: _Toc209463623]3.2 Ressursar i legetenesta
Legetenesta i Vinje er samansett og har eit stort og komplekst oppgåveomfang. Ressursane må fordelast mellom fastlegeordninga, legevakt, institusjonslegefunksjonar, helsestasjon/skulehelseteneste og samfunnsmedisinske oppgåver. Ei sentral utfordring er å sikre at heimlane og faktisk tilgjengeleg legestyrke samsvarar med innbyggjarane sine behov.

[bookmark: _Toc548380621][bookmark: _Toc209463624]3.2.1 Legeressursar
Per 2025 har Vinje kommune 7 fastlegeheimlar (avtaleheimlar) fordela på 8 legar. Desse dekkjer godt befolkninga sitt behov for allmennlegetenester.
· 4 legar er spesialistar i allmennmedisin
· 3 lege er i ALIS-løp (allmennlege i spesialisering)
· 1 vakant
· 2 LIS1-legar har praksis i kommunen

[bookmark: _Toc862453224][bookmark: _Toc209463625]3.2.2 Anna helsepersonell
Legetenesta er avhengig av eit godt samkøyrt team av helsepersonell med brei og solid kompetanse, som saman sikrar forsvarleg drift av både legekontor og legevakt.
· Legevakt: Døgnkontinuerleg drift (08–08/24/7/365), der legar samarbeider med sjukepleiarar i vaktordning
· Legekontor: Opningstid 08–15.30, bemanna med sjukepleiarar og helsesekretær
· Utekontor Rauland: 2–3 dagar i veka (måndag, tysdag og enkelte fredagar)
· Utekontor Edland: 2 dagar i veka (torsdag og fredag)
Totalt bemannar tenesta:
· 9 sjukepleiarar
· 1 helsesekretær
· 1 sjukepleiar i 50 % stilling som diabetessjukepleiar
· 1 sjukepleiar i 20 % stilling som KOLS-koordinator
· 1 fagleiar i 100 % stilling (sjukepleiar) med ansvar for fag, men som òg deltek i legevaktordninga ved behov)

[bookmark: _Toc1279532243][bookmark: _Toc209463626]3.3 Fastlegar (allmennlegetenesta)
Fastlegetenesta er grunnpilaren i legetenesta og omfattar både planlagde konsultasjonar, oppfølging av kroniske lidingar, førebyggjande arbeid og «øyeblikkeleg hjelp» på dagtid. Fastlegane er òg pålagt å delta i kommunale oppgåver (t.d. institusjonslege, helsestasjon og legevakt).
Ei stabil fastlegeteneste er avgjerande for kontinuitet, kvalitet og pasienttryggleik. Trass den nasjonale fastlegekrisa har Vinje kommune klart å halde på ein stabil legestab. Dette skuldast mellom anna eit godt arbeidsmiljø, fleksible ordningar og tett oppfølging av legane. Likevel må kommunen, som andre distriktskommunar, førebu seg på framtidige utfordringar med rekruttering og bemanning.
[bookmark: _Toc209463627]3.3.1 Korrigert kapasitet og faktisk legedekning
Det er ikkje tilstrekkeleg å sjå på talet på heimlar eller listetak i når ein skal vurdere legedekninga i Vinje kommune. I ein distriktskommune (sentraliseringsklasse 6) er normtalet for listelengd lågare enn nasjonal standard, og kommunale oppgåver og permisjonar reduserer ytterlegare kapasiteten.
Ein berekning basert på «Vinje-norm» (730 pasientar pr. heimel) viser at reell kapasitet i 2025 ligg mellom 438 og 584 pasientar per lege, avhengig av omfanget av kommunale oppgåver og permisjon. 
Konsekvensen er at kommunen må planleggje etter ei lågare reell kapasitet enn det formelle talet på heimlar tilseier. Dette understrekar behovet for både stabil legedekning og presis dimensjonering av oppgåver mellom legar og andre faggrupper.

	Fastlege
	Listetak
	Ledige plasser
	På venteliste

	Mann,40 
	640
	1
	Har ikkje venteliste

	Kvinne, 41
	690
	0
	97

	Mann, 42
	640
	12
	Har ikkje venteliste

	Kvinne, 39
	384
	0
	2

	Kvinne, 45
	650
	0
	26

	Mann, 52
	230
	0
	32

	Liste utan lege
	320
	20
	Har ikkje venteliste

	Kvinne, 52
	320
	0
	9









                                                                                                                         *tal frå september 2025

[bookmark: _Toc209463628]3.4 Legevakt
Organisering og ansvar: Vinje er vertskommune for Tokke og Vinje legevakt.. Legevakt er eit ledd i det akuttmedisinske tilbodet utanfor sjukehus. Kommunen skal tilby ei legevaktordning som sikrar innbyggjarane sitt behov for «øyeblikkeleg hjelp», og må sørgje for at minst éin lege er tilgjengeleg for legevakt heile døgnet, jf. akuttmedisinforskrifta.
Dagtid og «øyeblikkeleg hjelp»: På dagtid er «øyeblikkeleg hjelp» ein del av fastlegeordninga. Fastlegane har ansvar for å yte «øyeblikkeleg hjelp» til eigne listeinnbyggjarar i kontortida. Kommunen har i tillegg ansvar for å tilby øyeblikkeleg hjelp til innbyggjarar utan fastlege i kommunen, og til andre som ikkje er fastbuande.
Tilgang og bruk: Ved behov for «øyeblikkeleg hjelp» utanom kontortid kan legevakta kontaktast på det nasjonale nummeret 116117. Legevakta vurderer kvar enkelt situasjon etter hastegrad, og dei sjukaste vert alltid prioriterte. Pasientar får oppmøtetidspunkt, og det vert oppmoda om å ringje legevakta for råd og vurdering [image: Akuttmedisin for legevakt :: Egersund og Dalane Røde Kors Læring og  Simuleringssenter]før oppmøte.

Utfordringar i legevakttenesta: Legevakta møter høge forventningar frå innbyggjarane når det gjeld tilgjenge, responstid og kvalitet. Tenesta opplever òg eit aukande press knytt til psykiske helseplager, rus og kortare liggetid i sjukehus, samt fleire eldre pasientar. Mange kontaktar naudmeldetenesta med ikkje-akutte problemstillingar, noko som bind opp ressursar.
Nye løysingar: Legevakta har teke i bruk videoløysinga Hjelp113 som avgjerdsstøtte i hastegradsvurdering. Tokke–Vinje har òg ein uniformert legevaktbil, men den er ikkje fullt utstyrt i samsvar med gjeldande standard. Det vert arbeidd med å skaffe ein betre bil med naudsynt medisinsk utstyr og teknologi.
Mange kommunar slit med rekruttering og drift av legevakt, og vaktarbeid kjem i tillegg til fastlegearbeid. For å møte utfordringar med rekruttering og belastning, vart det i 2024 vedteke ein ny legevaktmodell med to legar i rotasjonsturnus kombinert med sjukepleiar på natt. Denne modellen har gjeve betre rekruttering, redusert vaktbelastning og meir stabil drift. Ei full utgreiing av modellen ligg som vedlegg til planen. 
[bookmark: _Toc707535299][bookmark: _Toc209463629]3.5 «Øyeblikkelig hjelp» døgntilbod (ØHD/KAD)
I tråd med helse- og omsorgstenestelova § 3-5 skal kommunen tilby døgnopphald for «øyeblikkelig hjelp» som ikkje krev sjukehusinnlegging. Vinje og Tokke har p.t. to kommunale akutt-døgneiningar (KAD-plassar) ved sjukeheimen. Desse vert nytta til kortvarig observasjon, behandling eller avlasting for pasientar som elles ville vore innlagde i sjukehus. Fastlege eller legevaktslege kan leggje inn pasientar akutt, og tilsynslegen følgjer opp på dagtid. Ved behov for tilsyn på kveld eller helg vert legevaktslege nytta. Tokke vil frå 01.01.26 drive sitt KAD-tilbod sjølv.
[bookmark: _Toc370327184][bookmark: _Toc209463630]3.6 Sjukeheimslege og tilsynslegefunksjon
Vinje sjukeheim har både korttidsavdeling, KAD-plassar og langtidsavdeling som krev regelmessig legetilsyn. Kommunen har i dag eigen sjukeheimslege i 50 % stilling (kommunal legeoppgåve). Det blir gjennomført tilsyn i tråd med lokale behov, medan vakthavande legevaktslege har ansvar for akutte situasjonar utanom vanleg arbeidstid.
Omsorgssenter
I dag får bebuarar ved omsorgssenteret legetenester gjennom fastlegeordninga. Dette kan føre til unødvendige reiser for pasientar (og medfølgjarar), og gir ei mindre føreseieleg oppfølging. For å styrkje kvalitet og kontinuitet i tenesta, bør ein i planperioden gå over til ei tilsynslegefunksjon også ved omsorgssenteret.
Ein slik modell vil:
· sikre jamleg medisinsk oppfølging nærare pasienten
· skape betre samhandling mellom lege, sjukepleiar og øvrig helsepersonell
· bidra til meir føreseielege rammer for legetenesta, uavhengig av framtidig organisering av utekontora
· redusere unødige pasientreiser og sikre betre pasienttryggleik
Digital oppfølging kan nyttast som supplement, til dømes for oppfølgingsmøte, legemiddelgjennomgangar eller konsultasjonar der fysisk undersøking ikkje er naudsynt.
	Tiltak i planperioden:
· Etablere fast tilsynslegefunksjon ved omsorgssenteret, med jamlege visittar og planlagt oppfølging.
· Lage faste rutinar for samarbeid mellom tilsynslege, sjukepleiarar og anna helsepersonell ved omsorgssenteret.
· Innføre bruk av digitale løysingar for oppfølging (t.d. legemiddelgjennomgangar og oppfølgingsmøte) der fysisk oppmøte ikkje er naudsynt.
· Evaluere ordninga årleg med fokus på pasienttryggleik, kontinuitet og effektiv ressursbruk.




[bookmark: _Toc1457761734][bookmark: _Toc209463631]3.7 Helsestasjonslege
Kommunen har helsestasjon for born og unge samt skulehelseteneste, der lege er tilgjengeleg fast éin gong per veke. Ein fastlege har dette som kommunal oppgåve, utgjer ca. 10 % (½ dag per veke). Tilbodet er i tråd med forskrift om helsestasjon- og skulehelsetenesta, som pålegg kommunen å ha lege knytt til helsestasjonen. Ordninga med helsestasjonslege kvar veke sikrar tidleg innsats og tverrfagleg samarbeid rundt born og unge. Kommunen vurderer dagens omfang som tilstrekkeleg, men vil jamleg evaluere behovet dersom fødselstal eller oppmøte endrar seg.
Eit døme på tiltak for å effektivisere bruken av legeressursar var endringa av praksis der fastlege på utekontor òg hadde legetilsyn ved helsestasjon lokalt. Ved å samle alle helsestasjonskonsultasjonar i Åmot har erfaringa vore:
· meir effektiv ressursbruk for legar og helsesjukepleiarar
· sterkare fagleg teneste
· tryggleik for helsesjukepleiarane gjennom ein fast «helsestasjonslege»
· likare og meir føreseielege tenester for innbyggjarane
[image: Vinje legekontor - VINJE KOMMUNE]






	Tiltak i planperioden:
· Vidareføre ordninga med fast helsestasjonslege lokalisert til Åmot éin dag i veka.
· Evaluere behovet for auka legetid på helsestasjon ved endringar i fødselstal eller oppmøte.
· Utvikle system for jamleg evaluering av kvalitet i helsestasjonslegetenesta, med tilbakemelding frå helsesjukepleiarar og brukarar.
· Styrke tverrfagleg samarbeid mellom helsestasjonslege, helsesjukepleiar, fysioterapeut, ergoterapeut og kommunepsykolog.
· Utnytte digitale løysingar (videokonsultasjonar) ved behov for å sikre låg terskel for kontakt og rettleiing frå lege.



[bookmark: _Toc1715391194]
[bookmark: _Toc209463632]3.8 Samfunnsmedisin
Samfunnsmedisin er eit lovpålagt medisinsk fagområde og er retta mot helsetilstand og sjukdomar i befolkningsgruppe. Dei viktigaste oppgåvene er overvaking av helsetilstanden og faktorane som kan påverke den, og planlegging og gjennomføring av grupperetta tiltak. Ikkje minst gjeld dette førebyggjande tiltak, og tilsyn med, og evaluering, av helsetenestene. Den samfunnsmedisinske kompetansen skal nyttast i heile den kommunale organisasjonen i tråd med lovverk og nasjonale føringar. 
Samfunnsmedisin i kommunane vert i vareteke gjennom kommuneoverlegen. Per i dag er stillinga organisert som 70 % kommuneoverlege og 30 % fastlege. Denne kombinasjonen gjev både nærleik til klinisk praksis og kapasitet til samfunnsmedisinske oppgåver.
Alle kommunar skal ha ein eller fleire legar som medisinskfagleg rådgjevar for kommunen etter helse- og omsorgstenestelova § 5-5 og folkehelselova § 27. Kommuneoverlegen skal være medisinskfagleg rådgjevar for kommunen. Kommuneoverlegen har dermed oppgåver på tvers av sektorane.

Kravet om at alle kommunar skal ha kommuneoverlege, er meint å sikre samfunnsmedisinsk kompetanse og rådgjeving på alle ansvarsområda til kommunen. Kommuneoverlegen har delegert mynde direkte frå kommunestyret og frå rådmannen på definerte område, jf.. Vinje kommune sitt delegeringsreglement. Kommuneoverlegen skal ha ein fast avløysar. Vedkomande har same mynde som kommuneoverlegen ved fråvær.

[bookmark: _Toc292117643][bookmark: _Toc209463633]3.8.1 Kommuneoverlegen sine ansvarsområde:
Kommuneoverlegen har eit breitt ansvar som medisinskfagleg rådgjevar, leiar og koordinator innan samfunnsmedisin, smittevern, beredskap og kvalitet i legetenesta. Dei viktigaste ansvarsområda er:
Folkehelse
· Samfunnsmedisinsk rådgiving i kommunens folkehelsearbeid.
· Kartlegging, overvaking og analyse av helsetilstanden i befolkninga.
· Utarbeide skriftleg oversikt over helsetilstanden og identifisere folkehelseutfordringar som grunnlag for planstrategi og politiske prioriteringar.

Smittevern
· Utarbeide og revidere smittevernplanar, utbrotsplan, tuberkuloseplan og pandemiplan.
· Ha oversikt over infeksjonsepidemiologiske tilhøve i kommunen og foreslå førebyggjande tiltak.
· Rådgiving og støtte til helsepersonell, kommunen og befolkninga i spørsmål om smittevern.
· Gi informasjon og råd til befolkninga ved utbrot.

Miljøretta helsevern
· Føre tilsyn med barnehagar, skular, asylmottak, tatoverings- og holtakingsverksemder, solarium, bassengbad, bustader, frisørar, idrettsanlegg, treningssenter og andre aktuelle verksemder.
· Handsame klagesaker og følgje opp tilsyn etter behov.
· Utarbeide beredskapsplan for miljøretta helsevern.

Beredskap
· Bidra med samfunnsmedisinske vurderingar i beredskapsplanar og krisehandtering.
· Ha hastekompetanse innan smittevern, miljøretta helsevern og helsemessig beredskap.
· Vere del av kommunens kriseleiing og beredskapsgruppe for helse og miljø (HEM).



Medisinskfagleg rådgiving og kvalitet
· Vere medisinskfagleg ansvarleg for Vinje legekontor, fastlegetenesta og legevakt.
· Rettleie fastlegar og legevaktlegar, og følgje opp lovkrav og kompetanseutvikling.
· Overordna ansvar for prosedyreverk, journalføring, kvalitetsarbeid og avvikshandtering.
· Sikre riktig bruk av legemiddel og medisinsk utstyr, i samarbeid med kvalitetsgruppa.

Flyktninghelse
· Følgje opp helsekontroll av nye flyktningar, inkludert blodprøver og tuberkulosescreening.
· Sikre at lovpålagde krav vert følgde og utarbeide relevante fagprosedyrar.

Utdanning og rekruttering
· Ansvarleg for LIS1- og LIS3-utdanning i kommunen.
· Godkjenne læringsmål, organisere rettleiing og supervisjon og utvikle utdanningsplanar.
· Ha ei sentral rolle i utviklinga av kommunen som utdanningsverksemd.

Samhandling
· Delta i faste møteplassar og samarbeidsutval med spesialisthelsetenesta, andre kommunar, Statsforvalteren og nasjonale aktørar.
· Bidra til gode overgangar mellom nivå og sikre heilskaplege pasientforløp.

	Tiltak i planperioden (kommuneoverlege):
· Vidareutvikle samarbeidet mellom kommuneoverlegen, verksemdsleiar og kommunalsjef for å sikre tydeleg rolle- og ansvarsdeling.
· Utarbeide og årleg oppdatere oversikt over helsetilstanden i befolkninga som grunnlag for politiske prioriteringar.
· Revidere smittevern- og beredskapsplanar minimum éin gong i planperioden, og gjennomføre scenarioøvingar saman med andre tenester.
· Styrkje kvalitetsarbeidet gjennom jamleg evaluering av prosedyreverk, internkontroll og handtering av avvik.
· Utvikle ein plan for å styrkje Vinje kommune som utdanningsverksemd for LIS1- og ALIS-legar.
· Bidra aktivt i regionale og interkommunale samhandlingsarenaer for å sikre fagleg støtte og koordinering.



[bookmark: _Toc832530656][bookmark: _Toc209463634]3.9 LIS1/ALIS-legar og utdanning
Vinje kommune er registera utdanningsverksemd for legar i spesialisering del 1 (LIS1, tidlegare turnuslegar) og ALIS (Allmennlege i spesialisering). Kommunen er òg registrera utdanningsverksemd for ALIS-legar. Alle fastlegar under spesialisering i allmennmedisin (ALIS) kan oppnå læringsmål i Vinje. Kommunen har ein lovpålagt generell utdanningsplan og tilbyr nødvendige praksismoglegheiter og kurs. 
Kommunen har to LIS1-plassar tildelte av Statsforvalteren. LIS1-legane deltek i det daglege arbeidet ved legekontoret under rettleiing av erfarne fastlegar. Dei er òg med i legevakt (med bakvaktsordning) og bidreg på sjukeheimsvisitt saman med tilsynslegen.

Vinje legg vekt på god rettleiing og oppfølging: kvar LIS1 og ALIS får ein fast rettleiar (fastlege) som set av tid til rettleiingsmøte kvar veke. Kommunen følgjer Helsedirektoratet sine retningsliner for utdanninga. Som utdanningsverksemd bidreg Vinje til legeutdanninga nasjonalt, og håpar samstundes å rekruttere legar til kommunen.
[image: Nytt tilskudd til allmennleger i spesialisering (ALIS) – kort frist |  Statsforvalteren i Innlandet]

[bookmark: _Toc1933336563]
[bookmark: _Toc209463635]3.10 Sjukepleiarfunksjonar knytt til legetenesta
Vinje kommune har utvikla spesialiserte sjukepleiarfunksjonar som eit supplement til fastlege- og legetenesta. Desse byggjer på nasjonale faglege retningslinjer, og har som mål å styrkje oppfølginga av kroniske sjukdomar lokalt i kommunen.


Diabetessjukepleiar
Vinje kommune har ei 50 % stilling som diabetessjukepleiar. Funksjonen er godt etablert og gjev eit strukturert og tilrettelagt tilbod til pasientar med diabetes. Arbeidet omfattar årskontrollar, opplæring i eigenmeistring, justering av behandling og tett samarbeid med fastlege og spesialisthelsetenesta.


KOLS-sjukepleiar
Kommunen har òg ei 20 % stilling som KOLS-sjukepleiar. Tilbodet byggjer på nasjonale faglege retningslinjer og skal omfatte førebygging, opplæring og rettleiing i bruk av inhalasjonsmedikament og oksygen, samt støtte til pårørande. KOLS-sjukepleiaren skal gjennomføre systematiske kartleggingar, årskontrollar og gje råd om meistring av sjukdommen. Tilbodet er per i dag ikkje aktivt grunna manglande bemanning, men vert sett på som viktig å få etablert att i planperioden.


Samhandling og kartlegging av behov
Samarbeidet med sjukehuset (STHF) er avgjerande for å sikre kvalitet og rett behandling på rett nivå for pasientar som får oppfølging gjennom spesialiserte sjukepleiarfunksjonar.
For hjartesviktpasientar vart det tidlegare etablert eit tilbod i samarbeid med STHF. Tilbodet er no ikkje i drift på grunn av manglande personell, men vert vurdert som eit viktig satsingsområde å få på plass att i planperioden. Pasientgrunnlaget er førebels relativt lågt, noko som understrekar behovet for å kartleggje målgruppa og vurdere korleis ressursane best kan organiserast framover.
Når det gjeld diabetes, ser ein tydeleg vekst i talet på pasientar. Dette styrkjer behovet for å vidareutvikle diabetessjukepleiarfunksjonen og halde fram samhandlinga med spesialisthelsetenesta, slik at fleire kan få oppfølging lokalt i kommunen.
	Tiltak i planperioden:
· Reetablere hjartesviktfunksjon i samarbeid med STHF når bemanning og pasientgrunnlag tilseier det.
· Reetablere KOLS-sjukepleiar 
· Vidareføre og styrkje diabetessjukepleiarfunksjonen for å møte den auka førekomsten av diabetes.
· Kartleggje pasientgrunnlag og behov for spesialiserte sjukepleiarfunksjonar systematisk.
· Sikre tett samarbeid med STHF for fagleg støtte og rettleiing i oppfølging av kroniske sjukdomar.



[bookmark: _Toc654358828][bookmark: _Toc209463636]4. Kvalitet og fagutvikling
Legetenestene i Vinje skal halde høg kvalitet og vere i kontinuerleg forbetring. Kvalitetsarbeid omfattar både medisinsk-fagleg kvalitet og brukaropplevd kvalitet. Planperioden 2026–2029 vil ha eit særleg fokus på å styrke internkontroll, kompetanseheving og systematisk kvalitetsforbetring i tråd med nasjonale krav. 
[bookmark: _Toc2113785674][bookmark: _Toc209463637]4.1 Leiing og ansvar 
Leiaransvaret for både legevakt og legesenter inneber stor kompleksitet. Verksemdene har ulike rammevilkår, driftsformer og faglege krav, men skal samstundes sjåast i samanheng for å sikre ei heilskapleg og forsvarleg teneste.
[bookmark: _Toc194217969]Legevakt
Legevakta utgjer ei akuttmedisinsk beredskapsteneste og er kjenneteikna av:
· uføreseieleg pasienttilstrøyming og variert sjukdomsbilete
· krav om rask avgjerdsevne og evne til omstilling
· tett samarbeid med naudetatar, sjukehus og kommunale tenester
· kontinuerleg bemanningsbehov og tilgjengelegheit
[bookmark: _Toc2033985441]
Legesenter
Legesenteret er ei planlagd helseteneste som føreset:
· strukturert oppfølging av pasientlister, kroniske sjukdomar og førebyggjande tiltak
· systematisk ressursplanlegging og drift
· ivaretaking av kvalitetsarbeid, pasienttryggleik og journalsystem
· [bookmark: _Toc410894100]føreseieleg pasientflyt og kontinuitet i behandling


Samla leiaransvar
Leiarrolla inneber eit heilskapleg ansvar for personalforvaltning, kompetanseutvikling, arbeidsmiljø, økonomistyring og rapportering i tråd med gjeldande regelverk. I tillegg må leiaren ivareta krav til kvalitet, forsvarlegheit og beredskap på tvers av tenestene. Rolla krev kontinuerleg koordinering og evne til å balansere akutte behov med langsiktig drift.
I legetenesta er det etablert faste møteplassar for kvalitetsarbeid, mellom anna felles fagdagar, simuleringar og læringsarenaer på tvers av faggrupper. Desse møteplassane skal støtte opp under ein kultur for kontinuerleg forbetring, fremje kompetanseutvikling og styrkje samhandlinga mellom legar og anna helsepersonell.

	Tiltak i planperioden:
· Tydeleggjere og dokumentere ansvarsområde og oppgåver for verksemdsleiar, avdelingsleiar, fagleiar og kommuneoverlege.
· Vidareutvikle faste møteplassar for kvalitetsarbeid, inkludert systematiske evalueringar av pasientforløp og tverrfagleg læring.
· Sikre at leiarnivået har tilgjengelege og oppdaterte styringsdata (økonomi, aktivitet, kvalitetsindikatorar) for betre oppfølging og planlegging.




[bookmark: _Toc770057921][bookmark: _Toc209463638]4.2 Internkontroll og kvalitetsarbeid
Kommunen har eit kvalitetssystem for legetenesta i samsvar med forskrift om leiing og kvalitetsforbetring. Dette omfattar:
· Avvikshandtering: Alle uønskte hendingar, nesten-hendingar, klager og forbetringsmeldingar vert registrerte i kommunen sitt avvikssystem. Avvik innan legetenesta vert jamleg gjennomgått i personalmøte i legeavdelinga for å lære av feil og setje i verk korrigerande tiltak. 
· Journalføring
Behandlande lege har ansvar for å føre og oppdatere pasientjournal ved kvar konsultasjon. Sjukepleiarar har sjølvstendig ansvar for å triagere og dokumentere eigne vurderingar i journal ved kvar kontakt. 
Kommunen og verksemda har ansvar for at det finst sikre rutinar, IKT-løysingar og oppbevaring som oppfyller gjeldande lovkrav. Dette er forankra i forskrift om pasientjournal og forskrift om leiing og kvalitetsforbetring i helse- og omsorgstenesta, som stiller krav til både innhald, tryggleik og tilgjengelegheit i journalsystema.
Systematisk journalføring er ein del av internkontrollen i legetenesta og skal sikre pasienttryggleik, kontinuitet i behandling og etterprøvbarheit. Som del av internkontrollen kan det gjennomførast stikkprøver eller revisjonar for å kontrollere at dokumentasjon og praksis er i samsvar med lovkrav og interne rutinar.
· Indikatorar: Kommunen følgjer med på relevante kvalitetsindikatorar, til dømes dei nasjonale indikatorane for fastlegeordninga (andel pasientar som får time innan frist, dekning i helsestasjon, polyfarmasi blant eldre m.m.). Data frå KPR (Kommunalt pasient- og brukarregister) og andre kjelder vert nytta der det er tilgjengeleg. Små kommunar har avgrensa tal på datapunkt, men utviklingstrekk kan observerast over tid. Desse data er tilgjengelege for alle.
· Brukarerfaringar: I løpet av planperioden ønskjer me å leggje til rette for systematisk innhenting av brukarerfaringar (t.d. digitalt spørjeskjema etter konsultasjon eller ei årleg brukarundersøking). Eit anna tiltak for å styrkje brukarmedverknad er å etablere eit brukarutval for legetenesta i Vinje kommune. Vinje kommune nyttar og IVARETATT, ei anonym undersøking i kvalitetsarbeid med pårørande.
· Forskriving av vanedannande medikament: I planperioden vil tenesta ha høgt fokus på riktig forskriving av vanedannande legemiddel i tråd med nasjonale føringar. Det er utarbeidd utvida rutinar og prosedyrar for å sikre forsvarleg praksis. Dette er både eit nasjonalt og regionalt satsingsområde. 
·  Legemiddelgjennomgang: Feil i medisinering er ein av dei vanlegaste uønskte hendingane i helsetenesta i Noreg. I planperioden vil legetenesta halde fram det systematisk arbeidet for å sikre og forbetre kvalitet i legemiddellister og forskriving. Eit særleg fokus vil vere eldre og riktig bruk av legemiddel. Alle fastlegar er gjennom forskrift pålagde jamleg, systematisk legemiddelgjennomgang på sine pasientar. Det skal og arbeidast med å betre kvaliteten i samhandlinga mellom fastlegetenesta og sjukeheim, heimeteneste og sjukehus for å hindre feilmedisinering.
· Akuttmedisin: Kommunen skal sikre at helsepersonell i legetenesta har naudsynt kompetanse og trening i akuttmedisinske prosedyrar.
	Tiltak i planperioden:
· Etablere årleg gjennomgang av avvik og forbetringsmeldingar med rapportering til verksemdsleiar og kommunalsjef.
· Utarbeide og implementere plan for internrevisjon av journalføring, inkludert stikkprøver og rettleiing til tilsette.
· Ta i bruk systematiske brukarundersøkingar og evaluere resultata i kvalitetsutvalet.
· Etablere brukarutval for legetenesta som møtest minst to gonger per år.
· Vidareutvikle rutinar for forskriving av vanedannande legemiddel, inkludert opplæring og jamleg kontroll.
· Sikre jamlege legemiddelgjennomgangar i samarbeid mellom fastlege, sjukeheim og heimeteneste.
· Gjennomføre årlege felles fagdagar med akuttmedisinsk trening for legar, sjukepleiarar og anna helsepersonell.


[bookmark: _Toc209463639][bookmark: _Toc2139666742]
4.3 Kompetanse og etterutdanning 
Kompetanse og etterutdanning er ein nøkkelfaktor for å sikre kvalitet og stabilitet i legetenesta. Systematisk satsing på fagleg utvikling gjer at Vinje kommune kan vere ein attraktiv arbeidsplass for legar og annet kvalifisert helsepersonell, samstundes som pasientane får tenester som er forsvarlege, oppdaterte og i tråd med nasjonale krav. Kompetansebygging heng tett saman med rekruttering, kontinuitet og pasienttryggleik, og må vere ein integrert del av planlegginga av legetenesta fram mot 2029.
[bookmark: _Toc209463640]4.3.1  Kompetanseutvikling for legar:
· Etterutdanningsgrupper: Fastlegane deltek i etablerte smågrupper lokalt og regionalt, for å oppnå og oppretthalde spesialisering. I desse gruppene vert fagtema, kasus og ny kunnskap drøfta. 
· Kurs og seminar: Kvar lege skal ha minst ti dagar kurs eller etterutdanning per år, inkludert obligatoriske kurs for spesialisering og legevaktkompetanse (t.d. akuttmedisinkurs og kurs i vald og overgrep kvart femte år). Lokale fagdagar med spesialistar frå sjukehuset vert òg arrangerte.
· Rettleiing og internundervisning: I tillegg til formell rettleiing for LIS1 og ALIS deler erfarne legar kunnskap internt – til dømes i morgonmøte eller i  smågruppeundervisning.

[image: ]

[bookmark: _Toc209463641]4.3.2 Kompetansekrav og utvikling for sjukepleiarar 
Sjukepleiarane er ein sentral ressurs og spelar ei avgjerande rolle i pasientmottak, vurdering, behandling og oppfølging. For å sikre forsvarleg drift og høg kvalitet i tenestene, vert det stilt tydelege krav til både grunnkompetanse, spesifikk akuttmedisinsk kompetanse og kontinuerleg fagleg utvikling.
Kompetanseområde: Sjukepleiarar ved legevakt skal ha autorisasjon som sjukepleiar og gjerne erfaring frå akuttmedisin, indremedisin, kirurgi eller anna relevant klinisk arbeid, helst med minst to års klinisk erfaring. Dei må meistre triagering, observasjon og overvaking av pasientar, og kunne handtere både telefonførespurnader og direkte pasientkontakt. Kjennskap til lokale beredskapsplanar og samarbeid med nødetatar er òg ein naturleg del av rolla.
Forskriftsfesta krav: I samsvar med Forskrift om krav til akuttmedisinske tenester utanfor sjukehus (2015) skal sjukepleiarar ved legevakt ha gjennomført kurs i akuttmedisin og vald- og overgrepshandtering, ha oppdatert kompetanse i livreddande førstehjelp, og delta jamleg i treningar og øvingar.
Samla vurdering: Sjukepleiarane ved legevakt skal ha brei akuttmedisinsk kompetanse og vere i stand til å handtere både planlagde og uforutsigbare situasjonar. Forskriftskrav kombinert med lokal tilrettelegging for kompetanseutvikling er nødvendig for å sikre at tenesta held eit høgt fagleg nivå og står robust i møte med akutte hendingar.

	Tiltak i planperioden:
· Lage ein kompetanseplan for legar og sjukepleiarar i legetenesta, med krav om oppdatering annakvart år.
· Gjennomføre årleg akuttmedisinsk øving for både legar og sjukepleiarar i samarbeid med ambulansetenesta og brannvesen.
· Vidareutvikle rettleiingsordninga for LIS1 og ALIS, og inkludere systematisk mentorordning også for sjukepleiarar.
· Etablere fleire felles fagdagar på tvers av faggrupper, med fokus på samhandling, pasienttryggleik og ny kunnskap.




[bookmark: _Toc209463642]4.5 Fagleiarrolle og tverrfagleg samhandling
Fagleiarrolla er etablert for å styrkje den faglege støtta i legetenesta og sikre ei systematisk satsing på kvalitet og utvikling. Fagleiar har ansvar for å følgje opp faglege rutinar, rettleiing og intern opplæring, samt bidra til å utvikle ein kultur for læring og samhandling på tvers av faggrupper. I tillegg fungerer fagleiar som eit bindeledd mellom leiinga og det kliniske arbeidet.

Vinje kommune har gode erfaringar med å samle fagressursar i faste møteplassar, som felles fagdagar, simuleringar og læringsarenaer. Fagleiar har ei sentral rolle i å planleggje og følgje opp desse aktivitetane, og medverkar til å sikre at både legar, sjukepleiarar og anna helsepersonell held seg oppdaterte og får høve til kompetansedeling.
Bruk av ny teknologi er òg ein del av fagleiar sitt utviklingsarbeid. Legetenesta har teke i bruk digitale verktøy, mellom anna AI-verktøyet Noteless for meir effektiv journalføring. Dette frigjer tid til pasientretta arbeid og reduserer risiko for feil i dokumentasjon. Fagleiar skal bidra til å følgje opp implementeringa av nye teknologiske løysingar, og sikre at dei vert integrerte i tenesta på ein trygg og føreseieleg måte.
Tverrfagleg utvikling handlar òg om å styrkje samarbeidet mellom legar, sjukepleiarar, helsesjukepleiarar, fysioterapeutar og andre faggrupper. Fagleiar har eit særleg ansvar for å leggje til rette for felles arenaer der ein kan drøfte kliniske problemstillingar, dele erfaringar og utvikle betre pasientforløp.

	Tiltak i planperioden:
· Vidareutvikle fagleiarrolla med tydeleg mandat og ansvar for kvalitetsarbeid.
· Etablere årleg kompetanseplan for legetenesta.
· Utvide bruken av simulering og ferdigheitstrening på tvers av faggrupper.
· Følgje opp implementering og opplæring i nye digitale verktøy.
· Leggje til rette for systematisk erfaringsdeling og tverrfagleg læring.



[bookmark: _Toc934596235]
[bookmark: _Toc209463643]4.6 Kvalitet i sjukeheim og omsorgsbustader
God kvalitet på legetenester for dei mest sårbare pasientane er høgt prioritert, og er i tråd med nasjonale kvalitetskrav og normtal frå Norsk foreining for alders- og sjukeheimsmedisin.
· regelmessig legetilsyn 
· heimebesøk av lege ved behov
· jamlege legemiddelgjennomgangar 
· dokumentasjon av gjennomførte tiltak i pasientjournal.
[bookmark: _Toc421288165][bookmark: _Toc209463644]4.7 Digitalisering og e-helse
Digitalisering er eit viktig verkemiddel for å sikre tilgjenge, effektiv ressursbruk og høg pasienttryggleik i legetenesta. Riktig bruk av digitale verktøy kan redusere unødvendig reisetid, gje betre oppfølging av kroniske lidingar og bidra til meir sømlaus samhandling mellom tenestenivå. Legekontoret nyttar eit oppdatert elektronisk journalsystem og er kopla til nasjonale løysingar (e-resept, kjernejournal, Helsenett). I planperioden vil legetenesta i større grad ta i bruk:
· videokonsultasjonar, særleg for kjende pasientar med lang reiseveg og i akuttmedisinsk samanheng
· velferdsteknologiske hjelpemiddel for kronikarar (t.d. KOLS-pasientar med heimeovervaking).

Alle digitale tiltak vert gjennomførte i tråd med Norm for informasjonssikkerheit.
	Tiltak i planperioden: 
· Vidareutvikle bruk av videokonsultasjonar, særleg for kronikarar og pasientar med lang reiseveg.
· Ta i bruk velferdsteknologiske hjelpemiddel for pasientar med kroniske sjukdomar (t.d. KOLS, hjartesvikt).
· Implementere og evaluere bruk av AI-verktøy (t.d. Noteless) for å lette journalføring og styrkje kvaliteten i dokumentasjonen.
· Sikre opplæring av alle tilsette i bruk av digitale system og nye verktøy.
· Etablere rutinar for jamleg gjennomgang av informasjonssikkerheit i tråd med Norm for informasjonssikkerheit.
· Utforske moglegheitene for digital samhandling med spesialisthelsetenesta (t.d. digitale samarbeidsmøte og fjernkonsultasjonar).



[bookmark: _Toc1961836770][bookmark: _Toc209463645]
4.8 Samarbeid og samhandling
Kvalitet vert òg skapt gjennom samarbeid internt og med andre tenester. Fastlegane skal ha jamleg dialog med til dømes heimesjukepleie, psykisk helse, fysioterapi, NAV, ambulansetenesta, politi, sjukehus og pårørande. Verksemda legg til rette for faste tverrfaglege møte for å drøfte brukarar med særlege behov. Kommuneoverlegen deltek i ulike samarbeidsutval med helseføretaket for å styrkje overgangane mellom sjukehus og kommune. 
Døme på faste møteplassar og samarbeidsarenaer:
· ansvarsgruppemøte rundt brukarar med samansette behov
· samarbeidsmøte mellom fastlegar, heimesjukepleie og institusjonar
· regelmessige møte med psykisk helse og rus-tenesta
· samarbeid med fysioterapeutar og ergoterapeutar om rehabilitering
· kriseteam og beredskapsmøte ved behov
· møte i samarbeidsutval mellom kommune og STHF (t.d. om pasientforløp og utskriving)

	Tiltak i planperioden:
· Vidareføre og styrkje samarbeidsmøta mellom fastlegar, heimesjukepleie og institusjonar, med særleg fokus på kronisk sjuke og eldre med samansette behov.
· Etablere rutine for årlege evalueringsmøte mellom legetenesta og psykisk helse/rus-tenesta.
· Delta aktivt i samarbeidsutval med STHF og bidra til utvikling av digitale samarbeidsformer (videomøte, deling av pasientforløp).
· Bygge opp eit meir systematisk samarbeid med NAV om brukarar med langvarig sjukefråvær eller komplekse sosiale utfordringar.
· Utvikle betre struktur for involvering av pårørande, t.d. faste pårørandemøte i krevjande pasientforløp.
· Øve jamleg i kriseteam og evaluere tverrfagleg beredskap etter kvar hending/øving.



[bookmark: _Toc617260091][bookmark: _Toc209463646]5. Beredskap og krisehandtering
Vinje kommune skal ha ei legeteneste som er føreseieleg, robust og i stand til å handtere både kvardagslege akutte hendingar og ekstraordinære kriser. Dette krev klare planar, systematisk øving, tilstrekkeleg kompetanse og ein kultur der beredskap vert sett som ein naturleg del av den daglege drifta. 
Beredskap i helsetenesta inneber å kunne handtere akutte situasjonar, uventa kriser og ekstraordinære hendingar som kan true liv og helse i befolkninga. For Vinje kommune, med spreidd busetnad, vêrutfordringar og stor turisttilstrøyming, er medisinsk beredskap særleg viktig. I planperioden skal eksisterande planar og øvingar vidareutviklast for å sikre at legetenesta står godt rusta. Tiltaka under skal gjere Vinje kommune robust og handlingsdyktig – frå kvardagslege akutte situasjonar til sjeldne kriser.


[bookmark: _Toc2036475530][bookmark: _Toc209463647]5.1 Akuttmedisinsk beredskap (dagleg beredskap)
Legevaktordninga er grunnpilaren i akuttberedskapen. For å sikre denne vil verksemda:
· sikre at alle tilsette ved legevakt har oppdatert akuttmedisinsk kompetanse (kurs i avansert hjartelungeredning, traumebehandling og vald/overgrep kvart 5. år). jf. akuttforskrifta
· halde medisinsk utstyr oppdatert og gjennomgått (akuttsekk, oksygen, hjartestartar, akuttmedikament m.m.). Legevaktsbil skal vere godt utrusta.
· gjennomføre jamlege ferdigheitstreningar og tverrfaglege øvingar der legar, sjukepleiarar, ambulanse og brannvesen øver saman på scenario som hjartestans, traume, alvorlege luftvegstilstandar eller andre akutte hendingar.
[bookmark: _Toc57836806][bookmark: _Toc209463648]5.2 Pandemi- og smittevernberedskap
Erfaringane frå Covid-19 har gjeve verdifull læring. Vinje kommune har oppdatert smittevernplan (2023), som skal reviderast av kommuneoverlegen årleg eller ved behov. Planen omfattar rutinar for pandemihandtering, massevaksinasjon, smittesporing og tiltak ved utbrot. 
[bookmark: _Toc1462853557][bookmark: _Toc209463649]5.3 Krisehandtering og totalberedskap
Vinje kommune har ein overordna beredskapsplan som inkluderer helserelaterte scenario (t.d. flaum, atomulukke, langvarig straumbrot). 
[image: Eit bilete som inneheld køyretøy, transport, hjul, veg

KI-generert innhald kan vere feil.]Kommunen skal delta i tverrsektorielle beredskapsøvingar minst éin gong i året. Erfaringar vert dokumentert og brukt til å forbetre planverket.
	Tiltak i planperioden:
· Gjennomføre årlege tverrfaglege akuttøvingar med fastlege, legevakt, ambulanse, brannvesen og politi.
· Sikre at alt helsepersonell ved legevakt fullfører lovpålagde kurs i akuttmedisin og vald/overgrep minst kvart femte år.
· Utarbeide og vedlikehalde rutinar for regelmessig kontroll av medisinsk utstyr, inkludert legevaktsbil.
· Halde smittevernplanen oppdatert og gjennomføre scenarioøvingar på pandemi annakvart år.
· Avklare og forankre legetenesta si rolle i kommunens totalberedskap, inkludert samhandling ved straumbrot og ekstremvêr.
· Delta i årlege tverrsektorielle beredskapsøvingar, og systematisk dokumentere læringspunkt for vidare utvikling.
· Vurdere bruk av digitale verktøy (t.d. videoløysingar og elektroniske ressursdelingssystem) i krisehandtering



[bookmark: _Toc2005663125][bookmark: _Toc209463650]6. Utfordringsbilete
Legetenesta i Vinje står framfor fleire samansette utfordringar dei komande åra. Demografiske endringar med fleire eldre, auke i kroniske lidingar og ein meir kompleks pasientpopulasjon vil krevje større kapasitet og meir samhandling på tvers av tenestenivå. Samstundes er rekruttering og det å behalde legar og anna helsepersonell ei særleg utfordring i distriktskommunar.
I tillegg må kommunen handtere stramme økonomiske rammer, krav om effektiv ressursbruk og behov for å utvikle driftsmodellar som er berekraftige over tid. Teknologiske løysingar, digitalisering og nye samarbeidsformer vil vere viktige verkemiddel for å møte desse utfordringane.
Dette kapittelet gjer greie for dei viktigaste utviklingstrekka og peikar på korleis dei påverkar legetenesta i Vinje.

[bookmark: _Toc1518404065][bookmark: _Toc209463651]6.1 Demografi og folkehelse
Vinje kommune har ein aldrande befolkning, og delen eldre innbyggjarar er allereie høgare enn landsgjennomsnittet. Per 1.1.2024 utgjorde aldersgruppa over 80 år 5,8 % av innbyggjarane i Vinje, mot om lag 4,5 % nasjonalt. Statistisk sentralbyrå sine framskrivingar viser at talet på eldre vil auke betydeleg: aldersgruppa 71–80 år er venta å vekse med om lag 10 % fram til 2030 og 20 % fram til 2050, medan dei eldste gruppene (over 80 år) aukar endå meir. Til dømes er det venta ein nær dobling av innbyggjarar i aldersgruppa 81–85 år innan 2050 (+96 %), og talet på personar i aldersgruppa 91–95 år kan auke med heile 274 %. Denne sterke aldringstrenden vil føre til at ein større del av befolkninga treng omfattande omsorgstenester, og framtidige helse- og omsorgstenester i Vinje vil bli sett under press.
Det overordna folkehelsebiletet i Vinje er likevel positivt. Forventa levealder i kommunen er på line med landsgjennomsnittet, og førekomsten av tidleg død som følgje av hjarte- og karsjukdom, KOLS eller type 2-diabetes ligg lågare enn elles i landet. Samstundes ser ein – både nasjonalt og lokalt – at kroniske livsstilssjukdomar (overvekt, fedme, diabetes type 2, hjarte- og karsjukdom og visse kreftformer) utgjer ein aukande utfordring.

Konsekvensar for legetenesta:
Den demografiske utviklinga vil føre til auka etterspurnad etter fastlegetenester, institusjonslege og heimetenester. Legane må bruke meir tid på kroniske og komplekse sjukdomsbilete, legemiddelgjennomgangar og koordinering av behandling på tvers av nivå. Samstundes vil nedgangen i talet på born og unge kunne utfordre rekrutteringa til lokalsamfunna på lengre sikt, og gje endringar i behovet for helsestasjons- og skulehelsetenester.
	Tiltak i planperioden:
· Styrkje kapasiteten på fastlege- og institusjonslegeteneste for å møte auka behov knytt til kroniske og samansette sjukdomsbilete.
· Sikre jamlege legemiddelgjennomgangar for eldre pasientar, særleg i sjukeheim og heimetenesta.
· Utvikle rutinar for betre samhandling mellom fastlege, heimeteneste og spesialisthelsetenesta for å sikre heilskaplege pasientforløp.
· Vurdere ressursbehov og organisering av helsestasjons- og skulehelsetenesta.
· Satse på førebyggjande helsearbeid, med særleg vekt på livsstilsjukdomar (overvekt, diabetes type 2, KOLS).
· Følgje med på folkehelsedata og bruke dette systematisk i planlegginga av framtidige legemiddel- og tenestebehov.



[bookmark: _Toc1226833699]
[bookmark: _Toc209463652]6.2 Rekruttere og behalde
Nasjonalt står fastlegeordninga i ein krevjande situasjon med svikt i rekruttering fleire stader. For distriktskommunar er det i aukande grad utfordrande å rekruttere og behalde legar. Årsakene er fleire – tilhøyrsle og bustad, lange avstandar og generell konkurranse om nyutdanna legar som ofte ønskjer å arbeide meir sentralt. Samstundes har Vinje hatt ei relativt stabil fastlegegruppe; fem av sju fastlegar har jobba i kommunen i over ti år, noko som tyder på godt arbeidsmiljø og høg trivsel. Likevel må kommunen ha ein kontinuerleg rekrutteringsplan for å unngå legemangel ved fråfall. Målet er å ha full dekning på alle fastlegeheimlar og unngå unødig bruk av vikarar.
Gjennom tiltak skissera under tek Vinje sikte på å halde eit stabilt og fullbemanna legeteam i heile planperioden. Rekrutteringssituasjonen vert følgt løpande og tiltaka vert justert etter behov.
[bookmark: _Toc1842000430][bookmark: _Toc209463653]6.2.1.Innovative arbeidstidsordningar
Bakgrunn:
Fleksible tilsetjingsmodellar er viktige for å rekruttere og halde på legar i distriktskommunar.
Status i dag:
Vinje har etablert rotasjonsturnus som har gjeve svært gode resultat for både rekruttering og stabilitet.
	Tiltak i planperioden:
· Vurdere å utvide ordninga med fleire rotasjonsstillingar
· Justere modellen basert på erfaringar
· Vidareføre ordninga som strategisk verkemiddel for å behalde erfarne legar




[bookmark: _Toc2147014087][bookmark: _Toc209463654]6.2.2 ALIS-avtalar og utdanningsstillingar
Bakgrunn:
Utdanningsløp og rettleiing for unge legar er avgjerande for å rekruttere til primærhelsetenesta.
Status i dag:
Vinje nyttar nasjonale tilskotsordningar for ALIS, er registrert utdanningsverksemd, og tilbyr faste rettleiarar og møte.
	Tiltak i planperioden:
· Profilere Vinje som ein attraktiv ALIS-kommune
· Sikre systematisk rettleiing og supervisjon
· Aktiv bruk av tilskotsordningar


[bookmark: _Toc209463655]6.2.3 Rekruttering av anna helsepersonell
Bakgrunn:
Legetenesta er avhengig av kompetente sjukepleiarar, helsesekretærar og anna støttepersonell.
Status i dag:
Kommunen har eit stabilt, men lite fagmiljø som krev kontinuerleg kompetanse-heving og attraktive vilkår. 
	Tiltak i planperioden:
· Leggje til rette for heiltidskultur
· Tilby fagdagar og vidareutdanning
· Styrkje arbeidsmiljø og tverrfagleg samarbeid
· Synleggjere rolla til støttepersonell



[bookmark: _Toc822871498][bookmark: _Toc209463656]6.2.4 Styrking av praksismiljø og fagleg støtte
Bakgrunn:
Eit godt praksismiljø med kollegial støtte er avgjerande for å halde på både legar og anna helsepersonell.
Status i dag:
Vinje har eit godt samarbeidsklima. Rolla som fagleiar er etablert for å styrkje fagleg støtte og kontinuerleg kvalitetsarbeid.
	Tiltak i planperioden:
· Vidareutvikle fagleiarrolla
· Halde fram med kollegial møteplassar og fagdagar
· Sikre god rettleiing for LIS1 og ALIS


[bookmark: _Toc1429561852]
[bookmark: _Toc209463657]6.2.5 Teknologi og fleksibilitet
Bakgrunn:
 Digitale verktøy kan frigjere ressursar og gjere tenesta meir attraktiv for legar.
Status i dag:
 Vinje har teke i bruk e-konsultasjonar, digitale møte og AI-verktøy for journalføring. 


	Tiltak i planperioden:
· Vidareutvikle digitale løysingar for samhandling og konsultasjonar
· Ta i bruk velferdsteknologi for pasientoppfølging
· Evaluere effekt av AI-verktøy og justere bruken




[bookmark: _Toc816527629][bookmark: _Toc209463658]6.2.6 Rekruttering av eigne kandidatar
Bakgrunn:
Å rekruttere legar med lokal tilknyting er ein viktig strategi for å sikre stabilitet.
Status i dag:
LIS1-legar får tett oppfølging og karrieresamtalar, men mange søker seg vidare til større miljø. 
	Tiltak i planperioden:
· Systematisk oppfølging av LIS1 med mål om ALIS-rekruttering
· Tilby praksis og sommarjobbar for medisinstudentar
· Aktivt rekruttere legar med tilknyting til regionen




[bookmark: _Toc1028206118][bookmark: _Toc209463659]6.2.7 Marknadsføring og insentiv
Bakgrunn:
For å hevde seg i konkurransen om legar må Vinje synleggjere sine styrkar som arbeidsstad.
Status i dag:
Vinje har attraktive ordningar, men kan utvikle betre synleggjering og profilering. 
	Tiltak i planperioden:
· Utarbeide ein strategi for marknadsføring av Vinje som arbeidsstad
· Synleggjere fagmiljø og fleksible arbeidsordningar
· Vurdere insentivordningar ved rekruttering



[bookmark: _Toc1903708697]
[bookmark: _Toc209463660]6.3 Økonomi og ressursbruk
Legetenesta er ei kjerneoppgåve i kommunen og representerer ein betydeleg del av helse- og omsorgsbudsjettet. For å sikre berekraftige tenester må ressursane brukast effektivt, med balanse mellom kvalitet, tilgjengelegheit og økonomi.
[bookmark: _Toc209463661]6.3.1 Finansieringsordningar
Legetenesta i kommunen er finansiert gjennom ei kombinasjon av kommunale midlar og statlege refusjons- og tilskotsordningar. Ordningane er utforma slik at dei skal sikre både grunnfinansiering og stimulere til aktivitet og kvalitet.
Basistilskot
Kommunen får basistilskot per innbyggjar på fastlegelista. Tilskotet vert utbetalt frå staten gjennom Helfo og skal dekkje delar av dei faste kostnadene ved å drive fastlegepraksis.

Øvrige tilskot
Kommunen og legane kan motta ulike øyremerkte tilskot:
· Tilskot til allmennlege i spesialisering (ALIS), som skal stimulere rekruttering og sikre rettleiing.
· Tilskot til legevakt og samfunnsmedisinske oppgåver.
· Tilskot knytt til spesielle satsingsområde (t.d. rus, psykiatri eller kroniske sjukdomar).
Innsatsstyrt finansiering
Fastlegane får refusjon frå Helfo for utførte konsultasjonar, laboratoriearbeid og prosedyrar. Dette vert kalla innsatsstyrt finansiering og er meint å stimulere til aktivitet. Pasienten betalar i tillegg eigenandel etter gjeldande takstar, og mange av desse inngår i frikortordninga.
Kommunal finansiering
Sidan legane i Vinje har fastlønn, ligg det største økonomiske ansvaret på kommunen. Kommunen må balansere tilskot, refusjonar og eigenfinansiering mot faktiske kostnader knytt til drift av legekontor, legevakt og kommunale oppgåver. Ressursbruken vert påverka av omfanget av utekontor, tilsette i permisjon og fordeling av tid mellom pasientarbeid og kommunale oppgåver.

[bookmark: _Toc1944845833][bookmark: _Toc209463662]6.3.2 Effektiv bruk av legeressursen
Korleis legane si arbeidstid vert disponert har stor betydning for både kostnader og kvalitet. Tid brukt på pasientkonsultasjonar gir inntekter og direkte helseeffektar, medan tid til administrative oppgåver, reiser og spreiing av tenesta på fleire kontor reduserer effektiviteten. 

Ein berekraftig modell må difor legge til rette for:
· Høg pasientkontakt per legeårsverk, med minst mogleg tid tapt til køyring og logistikk.
· Samordning av kommunale oppgåver, slik at desse ikkje går på kostnad av fastlegetilbodet.
· Støttefunksjonar frå anna helsepersonell, som frigjer tid for legane.

[bookmark: _Toc2022992147][bookmark: _Toc209463663]6.3.3 Kostnadsstruktur
Drift av legekontor inneber både faste og variable kostnader. Når desse vert fordelte på eit lågt tal pasientar, slik som ved utekontora, blir kostnaden per konsultasjon betydeleg høgare enn ved hovudkontoret i Åmot. Dette skapar eit økonomisk dilemma: ønsket om lokal tilgjengelegheit må vegast opp mot behovet for effektiv ressursbruk og rettferdig fordeling.
Vidare er det eit politisk bestillingspunkt å greie ut drift av utekontor, der økonomiske konsekvensar er ein sentral del av vurderinga.

[bookmark: _Toc1655519998][bookmark: _Toc209463664]6.3.4 Framtidige behov og økonomistyring
Demografiske endringar med fleire eldre og kronikarar vil auke presset på legetenesta og krevje meir ressursar til oppfølging, legemiddelgjennomgang og samhandling. Samstundes kan digitalisering, velferdsteknologi og nye arbeidsformer bidra til betre utnytting av ressursane.

[bookmark: _Toc993151322]Prinsipp for økonomistyring
· Økonomi og ressursbruken må alltid vurderast opp mot kvalitet og pasienttryggleik.
· Kommunen skal arbeide for å minimere unødig bruk av vikarar.
· Økonomiske vurderingar må vere ein del av alle beslutningar om organisering av legetenesta.
· Nye tiltak skal vurderast i lys av både kortsiktige og langsiktige effektar.



	Tiltak i planperioden:
· Etablere årleg gjennomgang av finansiering og ressursbruk for å vurdere balansen mellom pasientarbeid, kommunale oppgåver og administrative oppgåver.
· Prioritere tiltak som reduserer unødig bruk av vikarar, til dømes gjennom betre rekruttering, fleksible arbeidstidsordningar og vidareutvikling av fagleiarrolla.
· Vurdere nye digitale løysingar (videokonsultasjonar, velferdsteknologi, AI) som kan frigjere legetid til pasientnært arbeid.
· Utarbeide nøkkeltal og indikatorar for kostnad per konsultasjon, listelengder og legedekning for å styrkje økonomistyringa.



[bookmark: _Toc219758546][bookmark: _Toc209463665]
6.4 Samla vurdering og strategiske prioriteringar
Organiseringa av legetenesta, inkludert utekontora, er eit avgjerande vegval for Vinje kommune i planperioden. Dei ulike alternativa har både styrkar og svakheiter, og vil få direkte konsekvensar for kvalitet, rekruttering, ressursbruk og pasienttryggleik. Det er difor viktig at politiske og administrative aktørar tek stilling til kva modell som best kan møte framtidige behov.
Med bakgrunn i utfordringsbiletet og dei ulike vegvala er det utarbeidd ei samla oversikt over tiltak i planperioden. Tiltaka omfattar både strategiske grep og meir operative tiltak, og skal bidra til å gjere Vinje si legeteneste robust, berekraftig og fagleg sterk.
[bookmark: _Toc209463666]6.5 Organisering og drift – Utekontor og struktur for tenesta
Utekontora gir nærleik og tilgjenge for innbyggjarar i delar av kommunen, men er samstundes krevjande å drifte innanfor rammene for leiing, kvalitet og effektiv ressursbruk. Politisk nivå har difor bede om ei eiga utgreiing om framtidig organisering av legetenesta i Vinje kommune (sjå vedlegg 3).
Utgreiinga drøftar ulike modellar for drift av utekontora og vurderer konsekvensane av desse. Analysen peikar på at dagens modell gir lokal nærleik for enkelte, men at ordninga samla sett er lite berekraftig over tid. Ei sterkare samling av ressursane på hovudkontoret i Åmot kan gi betre grunnlag for kvalitet, stabilitet og effektiv ressursbruk, men krev samstundes gode digitale løysingar og alternative tiltak for å kompensere for større geografiske avstandar.

Vidare politisk behandling bør særleg leggje vekt på desse vurderingskriteria:
· Pasienttilgjenge: Korleis sikrast eit rettferdig og forsvarleg tilbod i heile kommunen?
· Kvalitet: Korleis påverkar dei ulike modellane kontinuitet, pasienttryggleik og fagleg utvikling?
· Rekruttering og bemanning: Kva løysingar gjer det enklast å rekruttere og halde på legar og helsepersonell?
· Økonomi og ressursbruk: Korleis kan kommunen oppnå best mogleg balanse mellom nærleik og effektiv drift?
· Digitalisering: I kva grad kan digitale løysingar kompensere for lengre avstandar og bidra til betre oppfølging?

	Tiltak i planperioden:
· Gjennomføre politisk behandling av utgreiing om framtidig organisering av legetenesta (vedlegg 3), med særleg vekt på vurdering av pasienttilgjenge, kvalitet, rekruttering, ressursbruk og digitale løysingar.




[bookmark: _Toc209463667]6.6 Tiltak i planperioden (2026-2029)
Tiltakslista gir ei samla oversikt over dei prioriterte satsingsområda for legetenesta i Vinje kommune. Tiltaka er utforma for å møte både strukturelle utfordringar, som rekruttering og organisering, og faglege krav til kvalitet, pasienttryggleik og beredskap.
Lista byggjer på ei vurdering av framtidige behov, vegval knytt til utekontor og organisering, samt nasjonale føringar og lokale erfaringar. Ho fungerer som eit styringsverktøy for både politisk og administrativ leiing, og skal vere utgangspunkt for årleg oppfølging, evaluering og rapportering.





Tabellen under viser dei prioriterte tiltaka i planperioden 2026–2029. Tiltaka er organiserte tematisk og følgjer hovudkapitla i planen.
	Tiltak
	Ansvar
	Tid

	Etablere fast tilsynslegefunksjon ved omsorgssenteret
	Verksemdsleiar/avdelingsleiar
	2026

	Vidareføre ordninga med fast helsestasjonslege i Åmot (1 dag/veke)
	Avdelingsleiar
	2026–2029

	Reetablere hjartesviktfunksjon i samarbeid med STHF
	Avdelingsleiar/fagleiar
	2027

	Styrkje diabetessjukepleiarfunksjonen
	Avdelingsleiar
	2026–2029

	Vidareutvikle fagleiarrolla med tydeleg mandat
	Verksemdsleiar/avdelingsleiar
	2026

	Gjennomføre årlege akuttmedisinske øvingar med legevakt, ambulanse og brannvesen
	Avdelingsleiar/fagleiar
	Kvart år

	Sikre jamlege legemiddelgjennomgangar for eldre pasientar
	Fastlegar/tilsynslege
	2026–2029

	Utvikle fleire rotasjonsstillingar for fastlegar
	Kommunalsjef/verksemdsleiar
	2026–2027

	Vidareutvikle bruk av digitale løysingar (videokonsultasjon, AI-verktøy)
	Avdelingsleiar/fagleiar
	2026–2029

	Gjennomføre systematiske brukarundersøkingar og etablere brukarutval
	Verksemdsleiar
	2026–2029


                                                                                         *Fullstendig tiltaksliste ligger som vedlegg (1)
[bookmark: _Toc209463668]8. Pasienttransportordning
Kommunen har sidan 1.1.2023 hatt eit tilbod til brukarar som ikkje får gjennomført timeavtale ved utekontor, men må gjennomføre konsultasjon ved legekontoret i Åmot. Denne ordninga blir vidareført i sin noverande form dersom dagens ordning med utekontor blir vidareført. Dersom det blir strukturendringar av tenestestader, vil transportbehov som følgje manglande tilgang på eigentransport, kunne løysast anten gjennom: 
a. samordning av kommunens eksisterande transporter bygdene imellom 
b. drosje bestilt frå legetenesta, ref. gjeldande ordning for studentar ved USN
9. Avslutning
Legeplanen 2026–2029 legg rammene for korleis Vinje kommune vil sikre ei berekraftig, robust og framtidsretta legeteneste. Planen peikar på konkrete tiltak for å møte utfordringane i tida framover, samstundes som ho legg vekt på utvikling, samarbeid og kvalitet.
Gjennom forpliktande oppfølging, tett samarbeid mellom tenestene og vilje til å tenkje nytt, kan Vinje stå fram som ein føregangskommune for distriktslegeordningar i Noreg.
Planen er ikkje eit sluttprodukt, men eit arbeidsdokument som skal leve, utviklast og justerast i takt med nye behov, erfaringar og rammevilkår.
Målet er enkelt, men krevjande:
· innbyggjarane i Vinje skal alltid vere trygge på at dei får rask, forsvarleg og nærleiksbasert helsehjelp
· legar og helsepersonell skal oppleve Vinje som ein attraktiv og fagleg utviklande arbeidsplass
Gjennom dette arbeidet vil Vinje kommune vidareføre ambisjonen om å byggje Noreg si fremste distriktslegeteneste – med nærleik, tid til pasienten og høg fagleg kvalitet.

[bookmark: _Toc1437078463][bookmark: _Toc209463669][bookmark: _Toc260096665]10. Vedlegg
[bookmark: _Toc209463670]
10.1 Tiltaksliste samla



Fastlegeordning. Alle innbyggjarar skal ha rett til fastlege med forsvarleg listelengd


Legevakt/øyeblikkeleg hjelp: Tilgjengeleg akuttmedisinsk beredskap heile døgnet.


Beredskap: Oppdaterte planar og øvingar for kriser, pandemiar og akutte hendingar.


Samfunnsmedisin: Kommuneoverlegefunksjon med ansvar for medisinskfagleg rådgiving, smittevern og folkehelsearbeid.


Kvalitetsarbeid: System for leiing, kvalitetsforbetring og pasienttryggleik.

